32004R1804
L 318/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1804/2004 НА КОМИСИЯТА
от 14 октомври 2004 година
за изменение в списъка на компетентните съдилища и процедурите по обжалване от приложения I, II и III към Регламент (ЕО) № 1347/2000 на Съвета относно компетентността, признаването и изпълнението на съдебни решения по брачни дела и дела, свързани с родителската отговорност за децата на двамата съпрузи
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 1347/2000 на Съвета от 29 май 2000 г. за компетентността, признаването и изпълнението на решения по брачни дела и дела, свързани с родителската отговорност за децата на двамата съпрузи (1), и по-специално член 44, параграф 1 от него,
като има предвид, че:
(1)
Регламент (ЕО) № 1347/2000 предвижда всяка заинтересована страна да може да поиска решението, взето в една държава-членка, да бъде признато и обявено за изпълняемо в друга държава-членка.
(2)
В приложения I, II и III към Регламент (ЕО) № 1347/2000 се посочват компетентните съдилища в държавите-членки за разглеждане на исканията за издаване на декларация за изпълняемост и обжалванията срещу тези решения и се изброяват процедурите по обжалване за тази цел.
(3)
Приложения I, II и III са изменени с Акта за присъединяване от 2003 г. с цел включването на списъка на компетентните съдилища и процедурите по обжалване за присъединяващите се страни.
(4)
Латвия, Литва, Словения и Словакия са нотифицирали Комисията съгласно член 44, параграф 1 от Регламент (ЕО) № 1347/2000 за внесените изменения в списъка на съдилищата и процедурите по обжалване, които са посочени в приложения I, II и III.
(5)
Регламент (ЕО) № 1347/2000 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1347/2000 се изменя, както следва:
1.
Приложение 1 се изменя, както следва:
а)
тирето относно Латвия се заменя със следния текст:
„-
в Латвия, в „rajona (pilsētas) tiesa“,“;
б)
тирето относно Словения се заменя със следния текст:
„-
в Словения, в „okrožno sodišče,““.
2.
Приложение II се изменя, както следва:
а)
тирето относно Литва се заменя със следния текст:
„-
в Литва, в „Lietuvos apeliacinis teismas“,“;
б)
тирето относно Словения се заменя със следния текст:
„-
в Словения, в „okrožno sodišče“,“;
в)
тирето относно Словакия се заменя със следния текст:
„-
в Словакия, в „okresný súd“,“.
3.
Приложение III се изменя, както следва:
а)
тирето относно Литва се заменя със следния текст:
„-
в Литва, само с касационно обжалване при „Lietuvos Aukščiausiasis Teismas“,“;
б)
тирето относно Словения се заменя със следния текст:
„-
в Словения, само с обжалване при „Vrhovno sodišče Republike Slovenije“,“;
в)
добавя се следното тире за Словакия:
„-
в Словакия, само с „dovolanie“,“.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на14 октомври 2004 година.